מעלה, ארגון גג מקצועי המלווה עסקים בישראל בפיתוח ויישום אסטרטגיות של אחריות תאגידית, ומעלות Standart & Poor`s, הודיעו היום על אישור שאלון דירוג מעלה 2008 ועל תהליך הפצת שאלוני מעלה לדירוג ומדד מעלה 2008 בקרב החברות הגדולות במשק. שאלון הדירוג כולל, לראשונה, גם פרק בנושא ממשל תאגידי.
פניית מעלה להשתתפות בדירוג תבוצע בשבועות הקרובים לחברות הציבוריות הכלולות במדד ת"א 100 (חברות הכלולות במדד נכון ל-1.1.2006 ו-1.1.2007) והחברות הציבוריות והפרטיות שמחזור ההכנסות שלהן הוא מעל 100 מיליון דולר ונכללות בשנתון דן אנד ברדסטריט 2006 בתחומי שירותים ומסחר, תעשיה, תשתית ובניה. סך הכל כ- 350 החברות הגדולות במשק, ציבוריות ופרטיות.
שותפי מעלה להליך הדירוג הם חברת הדירוג מעלות Standard & Poor`s המתפעלת את הדירוג וחברת הייעוץ מקינזי המגבשת את המודל החישובי. תהליך הדירוג מבוקר על ידי משרד רו"ח ארנסט אנד יאנג. "מדד מעלה" מחושב על ידי הבורסה לניירות ערך בתל-אביב ונסחר באורח רציף. תעודת סל "קסם מעלה" וקרנות נאמנות "פסגות מעלה" ו- "פקן מעלה" מאפשרות השקעה במדד.
מפגש ההדרכה של החברות המוזמנות להשתתף בדירוג מעלה 2008 יתקיים, ביום שני, ה-21.01.08 בבורסה לניירות ערך בתל אביב. דירוג ומדד מעלה 2008 יפורסמו ב- 11.06.08 בבורסה לניירות ערך.
נוסד על ידי מעלה ב-2003 במטרה להרחיב את המודעות לתחום האחריות התאגידית ולשכלל את השוק והפעילים בו. דירוג מעלה מדרג עסקים בישראל על פי רמת ניהול האחריות בתאגידית בפירמה.
הדירוג פונה ל-300 החברות הגדולות במשק, ציבוריות ופרטיות ומציג אותן בטבלת דירוג, בקבוצות של עשיריות או חמישיות. טבלאות הדירוג פתוחות לעיון הציבור. החברות המשתתפות מקבלות עם תום התהליך דו"ח מפורט המציג את מקומן ביחס לחברות אחרות במשק במטרה לסייע להן לשדרג את רמת ניהול האחריות התאגידית בפירמה.
המדד הושק על פי הערך של מדד תל אביב 100, נסחר כמוהו ברציפות ונמדד בהשוואה אליו. מקבילים למדד מעלה: FTSE4GOOD מול מדד ה-FTSE ומדד ה-Dow Jones Sustainability מול מדד ה-Dow Jones.